pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. ร่วมกับสมาคมสภาสังคมสงเคราะห์ฯ ลงพื้นที่เขตบางกอกน้อย มอบอาหารจากโครงการน้ำพระทัยพระราชทาน ช่วยบรรเทาความเดือดร้อนกลุ่มเปราะบางและประชาชนที่เดือดร้อนจากโรคโควิด-19
วันพุธที่ 30 มิถุนายน 2564
พม. ร่วมกับสมาคมสภาสังคมสงเคราะห์ฯ ลงพื้นที่เขตบางกอกน้อย มอบอาหารจากโครงการน้ําพระทัยพระราชทาน ช่วยบรรเทาความเดือดร้อนกลุ่มเปราะบางและประชาชนที่เดือดร้อนจากโรคโควิด-19
พม. ร่วมกับสมาคมสภาสังคมสงเคราะห์ฯ ลงพื้นที่เขตบางกอกน้อย มอบอาหารจากโครงการน้ําพระทัยพระราชทาน พร้อมทั้งหน้ากากอนามัยและเจลแอลกอฮอล์ ช่วยบรรเทาความเดือดร้อนกลุ่มเปราะบางและประชาชนที่เดือดร้อนจากโรคโควิด-19
วันที่ 27 มิ.ย. 64เวลา 11.30 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวง พม. และนายสุรวัฒน์ ชมภูพงษ์ กรรมการอํานวยการสมาคมสภาสังคมสงเคราะห์แห่งประเทศไทยในพระบรมราชูปถัมภ์ ลงพื้นที่ ณ ชุมชนวัดรวกสุทธาราม เขตบางกอกน้อย กรุงเทพฯ เพื่อมอบอาหารกล่องพระราชทาน จํานวน 300 กล่อง จากโครงการน้ําพระทัยพระราชทาน ด้วยความร่วมมือระหว่างสมาคมสภาสังคมสงเคราะห์แห่งประเทศไทยในพระบรมราชูปถัมภ์และกระทรวงการพัฒนาสังคมและความมั่นคงของมนุษย์ (พม.) สนับสนุนโดยโครงการสลากการกุศล พร้อมทั้งมอบหน้ากากอนามัยและเจลแอลกอฮอล์ จํานวน 300 ชุด ให้ผู้แทนชุมชน เพื่อนําไปแจกจ่ายช่วยเหลือกลุ่มเปราะบาง ได้แก่ เด็ก ผู้สูงอายุ คนพิการ คนไร้บ้าน คนไร้ที่พึ่ง และผู้ด้อยโอกาส รวมทั้งประชาชนในชุมชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)
นางพัชรีกล่าวว่า สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงห่วงใยพสกนิกรที่ได้รับผลกระทบของการแพร่ระบาดของโรคโควิด-19 โดยเฉพาะความเดือดร้อนด้านอาหาร สมาคมสภาสังคมสงเคราะห์แห่งประเทศไทย ในพระบรมราชูปถัมภ์ จึงได้ดําเนินโครงการน้ําพระทัยพระราชทาน ร่วมกับกระทรวง พม. ซึ่งได้รับการสนับสนุนงบประมาณจากโครงการสลากการกุศล เพื่อบรรเทาความเดือดร้อนด้านอาหารให้กลุ่มเปราะบางและประชาชน ซึ่งโครงการน้ําพระทัยพระราชทาน ได้จัดทําอาหารกล่องพระราชทาน วันละ 300 กล่อง ตั้งแต่วันที่ 26 พ.ค. - 30 มิ.ย. 64 รวมเวลา 36 วัน คิดเป็นจํานวนทั้งสิ้น 10,800 กล่อง และกระทรวง พม. จะนําไปแจกจ่ายช่วยเหลือกลุ่มเปราะบางและประชาชนในชุมชนพื้นที่ กทม. ที่มีความเสี่ยงสูงต่อการแพร่ระบาดของโรคโควิด-19
นางพัชรีกล่าวเพิ่มเติมว่า หากกลุ่มเปราะบางและประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด หรือประสานขอความช่วยเหลือผ่านอาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ เตรียมเข้าร่วมการประชุม International Conference on the Future of Asia (Nikkei Forum) ครั้งที่ 27 ณ กรุงโตเกียว
วันพุธที่ 25 พฤษภาคม 2565
โฆษกรัฐบาล เผย นายกฯ เตรียมเข้าร่วมการประชุม International Conference on the Future of Asia (Nikkei Forum) ครั้งที่ 27 ณ กรุงโตเกียว
โฆษกรัฐบาล เผย นายกฯ เตรียมเข้าร่วมการประชุม International Conference on the Future of Asia (Nikkei Forum) ครั้งที่ 27 ณ กรุงโตเกียว
วันนี้ (25 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเดินทางเยือนกรุงโตเกียว ประเทศญี่ปุ่น ระหว่างวันที่ 25 - 27 พฤษภาคม 2565 เพื่อเข้าร่วมการประชุม International Conference on the Future of Asia (Nikkei Forum) ครั้งที่ 27 ตามคําเชิญของบริษัท Nikkei
การประชุม International Conference on the Future of Asia หรือ Nikkei Forum จัดขึ้นทุกปี ตั้งแต่ปี 2538 โดยบริษัท Nikkei Inc. ซึ่งเป็นสื่อรายใหญ่และมีอิทธิพลในกลุ่มนักธุรกิจญี่ปุ่น การประชุมครั้งนี้จัดขึ้นภายใต้หัวข้อหลัก ได้แก่ Redefining Asia’s role in a divided world (การทบทวนบทบาทของเอเชียในโลกที่แบ่งฝ่าย) ได้เชิญผู้นํารัฐบาล ผู้บริหารระดับสูง และนักวิชาการชั้นนําของประเทศต่าง ๆ ในภูมิภาคเอเชียแปซิฟิกเข้าร่วมเพื่อหารือและแลกเปลี่ยนวิสัยทัศน์เกี่ยวกับทิศทางและพัฒนาการทางเศรษฐกิจในภูมิภาคตามหัวข้อของการประชุม ซึ่งนายกรัฐมนตรีได้เข้าร่วมการประชุม Nikkei Forum ครั้งที่ 26 เมื่อปี 2564 ผ่านระบบการประชุมทางไกล การเดินทางไปเข้าร่วมการประชุมที่ญี่ปุ่นครั้งนี้จึงถือเป็นการเข้าร่วมประชุมด้วยตนเองเป็นครั้งแรก
ทั้งนี้ มีผู้แทนระดับสูงของประเทศต่าง ๆ ที่ตอบรับเดินทางเยือนญี่ปุ่นเพื่อเข้าร่วมการประชุม Nikkei Forum ครั้งที่ 27 นี้ ได้แก่ นายกรัฐมนตรีสิงคโปร์ รองนายกรัฐมนตรีเวียดนาม และอดีตนายกรัฐมนตรีมาเลเซีย (ตุน ดร.มหาธีร์ โมฮัมหมัด) ขณะที่ ประธานาธิบดีศรีลังกา นายกรัฐมนตรีกัมพูชา นายกรัฐมนตรี สปป.ลาว นายกรัฐมนตรีบังกลาเทศ และรัฐมนตรีว่าการกระทรวงการต่างประเทศอินเดีย ตอบรับเข้าร่วมการประชุมในรูปแบบออนไลน์
การเยือนญี่ปุ่นครั้งนี้ของนายกรัฐมนตรีเป็นการเยือนในรอบ 3 ปีของนายกรัฐมนตรี หลังจากการเข้าร่วมพระราชพิธีบรมราชาภิเษกของสมเด็จพระจักรพรรดิญี่ปุ่น เมื่อวันที่ 22-23 ตุลาคม 2562 และจะเป็นโอกาสพบหารือระหว่างนายกรัฐมนตรีไทย และนายกรัฐมนตรีญี่ปุ่น นายคิชิดะ ฟูมิโอะ อีกครั้ง ภายหลังการเยือนไทยอย่างเป็นทางการของนายกรัฐมนตรีญี่ปุ่น เมื่อวันที่ 1 – 2 พฤษภาคม 2565
นายกรัฐมนตรีและคณะ มีกําหนดเดินทางออกจากประเทศไทยในเวลา 22.00 น. ของวันที่ 25 พฤษภาคม 2565 และจะใช้เวลาเดินทางประมาณ 6.20 ชั่วโมง โดยจะเดินทางถึงกรุงโตเกียว ประเทศญี่ปุ่น เวลา 06.30 น. ตามเวลาท้องถิ่น ของวันที่ 26 พฤษภาคม 2565 (เวลาที่ญี่ปุ่นเร็วกว่าไทย 2 ชั่วโมง)
รัฐบาลไทย-ข่าวทำเนียบรัฐบาล-รมช.ประภัตร นำทีมลุยเลาขวัญ กาญจนบุรี มอบกระบือ ในโครงการธนาคารโค - กระบือ เพื่อเกษตรกร ตามพระราชดำริ
วันเสาร์ที่ 28 พฤษภาคม 2565
รมช.ประภัตร นําทีมลุยเลาขวัญ กาญจนบุรี มอบกระบือ ในโครงการธนาคารโค - กระบือ เพื่อเกษตรกร ตามพระราชดําริ
รมช.ประภัตร นําทีมลุยเลาขวัญ กาญจนบุรี มอบกระบือ ในโครงการธนาคารโค - กระบือ เพื่อเกษตรกร ตามพระราชดําริ เนื่องในงานวันอนุรักษ์ควายไทย พร้อมเสนอทางเลือก "โครงการสานฝันสร้างอาชีพ" มุ่งสร้างรายได้ครัวเรือนเกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานมอบกระบือให้กับเกษตรกรในโครงการธนาคารโค - กระบือ เพื่อเกษตรกร ตามพระราชดําริ เนื่องในงานวันอนุรักษ์ควายไทย ณ วัดเขากาญจนาเขต อําเภอเลาขวัญ จังหวัด กาญจนบุรี โดยมีหัวหน้าส่วนราชการกระทรวงเกษตรและสหกรณ์ในพื้นที่ ผู้นําภาคประชาชน และเกษตรกรเข้าร่วม
รมช.ประภัตร กล่าวว่า โครงการธนาคารโค - กระบือ เพื่อเกษตรกร ตามพระราชดําริ เกิดขึ้นจากพระมหากรุณาธิคุณ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ที่ทรงพระราชทานมอบกระบือ ให้แก่เกษตรกร เพื่อช่วยเหลือเกษตรกรที่ยากจน ทําให้เกษตรกรมีรายได้และมีความเป็นอยู่ที่ดีขึ้น ได้กระบือเป็นทรัพย์สินของตนเอง เป็นการเพิ่มรายได้ ลดรายจ่าย รวมถึงเป็นการสนับสนุนให้เกษตรกรมีส่วนร่วมในการรวมกลุ่ม สร้างความเข้มแข็งให้กับชุมชน โดยตามมติคณะรัฐมนตรี เมื่อวันที่ 7 มีนาคม 2560 ได้กําหนดให้วันที่ 14 พฤษภาคมของทุกปี เป็น "วันอนุรักษ์ควายไทย" ดังนั้น กรมปศุสัตว์จึงจัดกิจกรรมเพื่อเป็นการระลึกถึง วันอนุรักษ์ควายไทย ตามความเหมาะสม จนถึงวันที่ 31 พฤษภาคม 2565 อําเภอเลาขวัญจึงได้จัดกิจกรรมอนุรักษ์ควายไทย โดยมีการมอบกระบือจํานวน 30 ตัว ให้แก่เกษตรกรที่อยู่ในโครงการธนาคารโค - กระบือ เพื่อเกษตรกร ตามพระราชดําริ จํานวน 30 ราย
นอกจากนี้ รมช.ประภัตรยังได้แนะนํา "โครงการสานฝันสร้างอาชีพ ยกระดับรายได้เกษตรกร" และกําชับให้ส่วนราชการกระทรวงเกษตรฯ ในพื้นที่จังหวัดกาญจนบุรี เร่งทําประชาสัมพันธ์โครงการ และสนับสนุนเกษตรกรเข้าร่วมโครงการ โดยสามารถยื่นความประสงค์ขอกู้ตามโครงการได้ 2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลําเนาหรือที่ตั้งของโครงการ (Walk In) และ2) ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย ซึ่งสามารถขอคําปรึกษาเบื้องต้นได้ที่หน่วยงานของกระทรวงเกษตรและสหกรณ์ในภูมิลําเนา ได้แก่ สํานักงานเกษตร สํานักงานปศุสัตว์ หรือสํานักงานประมง ในท้องที่ มีวงเงินกู้สูงสุดรายละไม่เกิน จํานวน 100,000 บาท
ทั้งนี้ รมช.เกษตรฯ ได้เน้นย้ําในฐานะที่กํากับดูแลโครงการสานฝันฯ ว่าโครงการดังกล่าวเป็นโครงการของรัฐ ไม่ได้ทําข้อตกลงหรือความร่วมมือกับกลุ่มบุคคล/บริษัทใดบริษัทหนึ่ง ให้เข้ามาช่วยเหลือ และเรียกเก็บค่ามัดจําล่วงหน้าใดๆ ทั้งสิ้น ซึ่งการกระทําดังกล่าวถือเป็นเรื่องผิดกฏหมาย ขอให้เจ้าหน้าที่กระทรวงเกษตรฯ ในพื้นที่ช่วยกันเฝ้าระวังอย่างเข้มข้น หากพบการกระทําความผิดให้รีบแสดงตัวชี้แจงทําความเข้าใจเกี่ยวกับขั้นตอนการดําเนินโครงการสานฝันฯ และแนะนําขั้นตอนกระบวนการทางกฏหมาย เพื่อเอาผิดกับผู้กระทําความผิดทันที
รัฐบาลไทย-ข่าวทำเนียบรัฐบาล-7 หน่วยงานรัฐ ผนึกกำลังอำนวยความสะดวก ปชช. รับเรื่องร้องทุกข์ผ่านแอปฯ “ทางรัฐ” สะดวก ครบ จบ ในที่เดียว
วันจันทร์ที่ 18 กรกฎาคม 2565
7 หน่วยงานรัฐ ผนึกกําลังอํานวยความสะดวก ปชช. รับเรื่องร้องทุกข์ผ่านแอปฯ “ทางรัฐ” สะดวก ครบ จบ ในที่เดียว
.....
อีกหนึ่งข่าวดี! เมื่อวันที่ 12 ก.ค. ที่ผ่านมา 7 หน่วยงานรัฐ ได้แก่ กระทรวงดิจิทัลเพื่อเศรษฐกิจและสังคม กระทรวงมหาดไทย สํานักงานปลัดสํานักนายกรัฐมนตรี สํานักงานคณะกรรมการพัฒนาระบบราชการ กรมประชาสัมพันธ์ สํานักงานคณะกรรมการคุ้มครองผู้บริโภค (สคบ.) และสํานักงานพัฒนารัฐบาลดิจิทัล (องค์การมหาชน) ร่วมลงนามบันทึกความร่วมมือ (MOU) การให้บริการอํานวยความสะดวกประชาชนผ่านแอปพลิเคชัน “ทางรัฐ” One Stop Service ที่พร้อมอํานวยความสะดวกและให้บริการประชาชนในแอปฯ เดียว
.
ไม่ว่าจะเป็น ศูนย์รับเรื่องราวร้องทุกข์ของรัฐบาล 1111/ ศูนย์ดํารงธรรมจังหวัด/ การรับและติดตามเรื่องราวร้องทุกข์ของ สคบ./ ระบบศูนย์รวมข้อมูลเพื่อติดต่อราชการ (info.go.th)/ ระบบพอร์ทัลกลางเพื่อประชาชน (Citizen Portal)/ การตรวจสอบเบี้ยยังชีพ/ การชําระค่าอุปโภคบริโภค/ การชําระค่าปรับ เป็นต้น
.
ความร่วมมือครั้งนี้เป็นไปตามยุทธศาสตร์ชาติ 20 ปี ในการบริการประชาชนและประสิทธิภาพภาครัฐ (พ.ศ.2561 - 2580) พัฒนาการให้บริการภาครัฐผ่านการประยุกต์ใช้เทคโนโลยีดิจิทัล เพื่อก้าวสู่การเป็น “รัฐบาลดิจิทัล” ลดภาระค่าใช้จ่ายประชาชน ลดขั้นตอน ลดข้อจํากัด - อุปสรรคต่อการทําธุรกิจและการดํารงชีวิตของประชาชน
.
อ่านเพิ่มเติม คลิกhttps://www.thaigov.go.th/news/contents/details/56799
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-CCSA to deliberate COVID-19 measures during Songkran Holidays
วันอังคารที่ 8 มีนาคม 2565
CCSA to deliberate COVID-19 measures during Songkran Holidays
CCSA to deliberate COVID-19 measures during Songkran Holidays
March 8, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to chair the meeting of Center for COVID-19 Situation Administration (CCSA) on March 18, 2022.
According to the Government Spokesperson, CCSA, in its meeting on March 18, will deliberate safety measures for Songkran Holidays and other related measures in hope that the people could spend their Songkran festival at least near normally. Nevertheless, the Prime Minister expressed concern over certain activities that could heighten the risk of COVID-19 transmission, especially family gatherings, water pouring, and any other entertaining activities.
The Prime Minister also affirmed that the Government does not plan to bar the celebration of Songkran this year, which includes cross-provincial travel. However, all the activities must be done under the measure of VUCA (Vaccine, Universal Prevention, Covid Free Setting, ATK). It is also strongly suggested that everyone in the family receive a booster dose (especially those under the 608 group, which comprises people aged 60 years or more, people with a chronic illness, and pregnant women), and undergo an ATK test both before and after their travel.
As of today (March 8, 2022), a total of 18,943 new confirmed cases is reported, among which 18,877 were found domestically, and 66 from overseas traveling. The total of 69 deaths and 25,005 recoveries were reported with 224,328 active cases. From January 1, 2022, cumulative number of cases are 843,365, and cumulative number of recoveries, 650,609. Cumulative number of vaccinations across the country from February 28, 2021 to March 7, 2022 is 125,076,762 doses (1st shot: 53,999,327, 2nd shot: 49,869,389, 3rd shot 19,422,997, and 4th shot: 1,785,049.
รัฐบาลไทย-ข่าวทำเนียบรัฐบาล-การใช้จ่ายวงเงินสิทธิ์ในโครงการเราชนะจะสิ้นสุดในวันที่ 30 มิถุนายน 2564
วันพุธที่ 16 มิถุนายน 2564
การใช้จ่ายวงเงินสิทธิ์ในโครงการเราชนะจะสิ้นสุดในวันที่ 30 มิถุนายน 2564
ความคืบหน้าการใช้จ่ายของโครงการเราชนะ ณ วันที่16 มิถุนายน 2564 ซึ่งมีการใช้จ่ายแล้ว รวมทั้งสิ้น 269,318 ล้านบาท โดยโครงการเราชนะจะสิ้นสุดในวันที่ 30 มิถุนายน 2564
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้จ่ายของโครงการเราชนะ ณ วันที่16มิถุนายน 2564 ซึ่งมีการใช้จ่ายแล้ว รวมทั้งสิ้น 269,318 ล้านบาท โดยแยกได้ ดังนี้1) ประชาชนกลุ่มผู้ถือบัตรสวัสดิการแห่งรัฐจํานวน 13.7 ล้านคนได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมาจํานวน100,590 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่งและกลุ่มประชาชนทั่วไปที่ลงทะเบียนทางเว็บไซต์www.เราชนะ.com ที่ผ่านการคัดกรองคุณสมบัติแล้วจํานวน17.1 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมาจํานวน148,355 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.4ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 20,373ล้านบาทโดยมีผู้ได้รับสิทธิ์ในโครงการเราชนะที่ใช้จ่ายจนครบวงเงินสิทธิ์แล้วจํานวน23.6ล้านคนจากจํานวนผู้ได้รับสิทธิ์ทั้งหมด 33.2 ล้านคน
สุดท้ายนี้ โฆษกกระทรวงการคลังได้เน้นย้ําว่า โครงการเราชนะจะสิ้นสุดในวันที่ 30 มิถุนายน 2564 ขอให้ประชาชนที่ยังมีวงเงินสิทธิ์เหลือสํารวจวงเงินสิทธิ์คงเหลือของท่านและวางแผนใช้จ่ายให้แล้วเสร็จภายในระยะเวลาที่กําหนด
สํานักงานเศรษฐกิจการคลัง โทร. 02273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จํากัด (มหาชน)โทร. 021111122(ตลอด 24 ชั่วโมง)
รัฐบาลไทย-ข่าวทำเนียบรัฐบาล-รมว.เฮ้ง สลด เหตุลูกจ้างเด็กวัย 16 โดนเหล็กเส้นดีดเสียชีวิต สั่งกสร. ลงพื้นที่ตรวจสอบหาข้อเท็จจริงโดยเร็ว
วันศุกร์ที่ 4 มีนาคม 2565
รมว.เฮ้ง สลด เหตุลูกจ้างเด็กวัย 16 โดนเหล็กเส้นดีดเสียชีวิต สั่งกสร. ลงพื้นที่ตรวจสอบหาข้อเท็จจริงโดยเร็ว
รมว.แรงงาน สลดเหตุลูกจ้างเด็กวัย 16 รับจ้างก่อสร้าง บริเวณหน้างานก่อสร้างบ้าน จังหวัดบุรีรัมย์ โดนเหล็กเส้นดีดเสียชีวิต สั่งกสร. ลงพื้นที่ตรวจสอบข้อเท็จจริงหากพบว่านายจ้างไม่ปฏิบัติตามกฎหมายให้ดําเนินคดีต่อนายจ้างทันที
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีเหตุลูกจ้างเด็กวัย 16 รับจ้างก่อสร้างโดนเหล็กเส้นดีดเสียชีวิต ภายในบริเวณหน้างานก่อสร้างบ้าน ตําบลตาเสา อําเภอห้วยราช จังหวัดบุรีรัมย์ เมื่อวันที่ 2 มีนาคม ที่ผ่านมาว่า กระทรวงแรงงานได้สั่งการให้กรมสวัสดิการและคุ้มครองแรงงานส่งพนักงานตรวจความปลอดภัย ลงพื้นที่เข้าตรวจสอบทันที เบื้องต้นพบว่าลูกจ้างผู้เสียชีวิตชื่อนายอดิศร จันทร์ประโคน เป็นลูกจ้างของหุ้นส่วนจํากัด เอ็น.เค. รับสร้างบ้าน ซึ่งเป็นผู้รับเหมางานก่อสร้างดังกล่าว ขณะเกิดเหตุลูกจ้างปฏิบัติงานอยู่บนรถปิคอัพระหว่างขนเหล็กเส้นลงจากรถ ลวดผูกมัดรวมเหล็กเส้นขาด ลูกจ้างจึงกอดเหล็กเส้นไว้ เหล็กเส้นดีดลูกจ้างตกลงจากรถปิคอัพ และเหล็กเส้นหล่นไปทับลูกจ้างบริเวณพื้นดินข้างรถปิคอัพเพื่อนร่วมงานได้เข้ามาพบจึงรีบนําส่งโรงพยาบาลห้วยราช แต่ก็ได้เสียชีวิตในเวลาต่อมา ทั้งนี้ ได้กําชับให้กรมสวัสดิการและคุ้มครองแรงงานเร่งตรวจสอบหาข้อเท็จจริงโดยเร็ว หากพบว่านายจ้างไม่ปฏิบัติตามกฎหมาย ให้ดําเนินคดีต่อนายจ้างทันที ​
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวว่า กรมสวัสดิการและคุ้มครองแรงงานได้ส่งพนักงานตรวจความปลอดภัย และพนักงานตรวจแรงงานสํานักงานสวัสดิการและคุ้มครองแรงงานจังหวัดบุรีรัมย์ เข้าตรวจสอบสถานที่ก่อสร้างดังกล่าว พร้อมทั้งประสานหน่วยงานที่เกี่ยวข้องเข้าให้ความช่วยเหลือครอบครัวผู้เสียชีวิตให้ได้รับสิทธิประโยชน์ตามกฎหมาย ทั้งนี้ จะดําเนินการตรวจสอบว่านายจ้างได้ปฏิบัติตามพระราชบัญญัติคุ้มครองแรงงาน พ.ศ. 2541 มาตรา 45 ในเรื่องการแจ้งการจ้างลูกจ้างซึ่งเป็นเด็กอายุต่ํากว่า 18 ปี กับพนักงานตรวจแรงงาน และมาตรา 49 ห้ามมิให้นายจ้างให้ลูกจ้างเด็กอายุต่ํากว่า 18 ปี ทํางานในงานที่อาจเป็นอันตรายต่อลูกจ้าง รวมทั้งพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 มาตรา 16 ในเรื่องการจัดให้ลูกจ้างได้รับการฝึกอบรมด้านความปลอดภัย อาชีวอนามัย และสภาพแวดล้อมในการทํางานหรือไม่ หากสอบข้อเท็จจริงพบว่าปฏิบัติไม่ถูกต้องจะดําเนินคดีตามกฎหมายต่อไป
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๒/๒๕๖๔
วันจันทร์ที่ 20 กันยายน 2564
นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๒/๒๕๖๔
การประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๒/๒๕๖๔
วันที่ ๒๐ กันยายน ๒๕๖๔ เวลา ๐๙.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๒/๒๕๖๔ โดยในส่วนของกระทรวงวัฒนธรรมมีนางยุพา ทวีวัฒนะกิจบวร ปลัดกระทรวงวัฒนธรรม เข้าร่วมประชุมทางไกลผ่านระบบ Zoom Meeting ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.ย้ำวัคซีนโควิดเข็มกระตุ้นป้องกันป่วยรุนแรงและเสียชีวิตได้ดี โดยเฉพาะกลุ่มสูงวัย ช่วยสงกรานต์นี้ปลอดภัยทั้งครอบครัว
วันศุกร์ที่ 8 เมษายน 2565
สธ.ย้ําวัคซีนโควิดเข็มกระตุ้นป้องกันป่วยรุนแรงและเสียชีวิตได้ดี โดยเฉพาะกลุ่มสูงวัย ช่วยสงกรานต์นี้ปลอดภัยทั้งครอบครัว
กระทรวงสาธารณสุขเผยประสิทธิผลวัคซีนโควิด 19 จากการใช้จริงพื้นที่ จ.เชียงใหม่ พบการฉีดกระตุ้นช่วยเพิ่มภูมิคุ้มกันช่วยป้องกันป่วยรุนแรงและเสียชีวิตจากเชื้อโอมิครอนได้ดี โดยเฉพาะผู้สูงอายุ
กระทรวงสาธารณสุขเผยประสิทธิผลวัคซีนโควิด19 จากการใช้จริงพื้นที่ จ.เชียงใหม่ พบการฉีดกระตุ้นช่วยเพิ่มภูมิคุ้มกันช่วยป้องกันป่วยรุนแรงและเสียชีวิตจากเชื้อโอมิครอนได้ดี โดยเฉพาะผู้สูงอายุ โดยฉีด 3 เข็มป้องกันการติดเชื้อ 34-68% ป้องกันการเสียชีวิต 98-99% ส่วน 4 เข็ม ป้องกันการติดเชื้อ 80-82% ยังไม่มีผู้ได้รับวัคซีน 4 เข็ม เสียชีวิตจากโควิด 19 ย้ํารีบเข้ารับวัคซีนเพื่อให้สงกรานต์นี้ปลอดภัยทั้งครอบครัว
วันนี้ (8 เมษายน 2565) นพ.โอภาส การย์กวินพงศ์ อธิบดีกรมควบคุมโรค กระทรวงสาธารณสุข กล่าวถึงประสิทธิผลของวัคซีนโควิด 19 ที่มีต่อสายพันธุ์โอมิครอน ว่า จากการศึกษาประสิทธิผลวัคซีนโควิด 19 จากการใช้จริงพื้นที่จ.เชียงใหม่ ระยะที่มีการระบาดของสายพันธุ์โอมิครอน ช่วงเดือนมกราคม - มีนาคม 2565 โดยคณะสาธารณสุขศาสตร์ มหาวิทยาลัยเชียงใหม่ สํานักงานสาธารณสุขจังหวัดเชียงใหม่ และคณะทํางานวิชาการศูนย์ปฏิบัติการทางการแพทย์และสาธารณสุขกรณีโรคโควิด19 พบว่า การฉีดวัคซีนครบ 2 เข็ม ไม่ป้องกันการติดเชื้อ แต่ยังป้องกันการเสียชีวิตได้มากกว่า 85%, ฉีดวัคซีน 3 เข็ม ป้องกันการติดเชื้อ 34-68% ป้องกันการเสียชีวิตสูง 98-99% และการฉีดวัคซีน 4 เข็ม ป้องกันการติดเชื้อ 80-82% ยังไม่มีผู้ได้รับวัคซีน 4 เข็ม เสียชีวิตจากโควิด 19โดยในกลุ่มอายุมากกว่า 60 ปี พบว่า การฉีดวัคซีน 3 เข็ม ป้องกันการติดเชื้อ 43% และการฉีด 4 เข็ม ป้องกันการติดเชื้อ82% สูงกว่ากลุ่มอายุ 18-59 ปี ที่การฉีด 3 เข็มป้องกันการติดเชื้อ 31% และการฉีด 4 เข็มป้องกันการติดเชื้อ 79%ขณะที่การฉีดวัคซีน 3 เข็มแต่ละสูตร มีประสิทธิผลป้องกันการติดเชื้ออยู่ในระดับใกล้เคียงกัน
“จากผลการศึกษาดังกล่าวมีข้อสรุปว่า ช่วงการระบาดของสายพันธุ์โอมิครอน สูตรการฉีดวัคซีนโควิด19 ในประเทศไทยยังมีประสิทธิผลในการป้องกันการเสียชีวิตและป่วยรุนแรงได้ดี โดยเฉพาะผู้สูงอายุ ดังนั้นต้องเร่งึฉีดเข็มกระตุ้น เน้นกลุ่มเสี่ยงเจ็บป่วยรุนแรงหากติดเชื้อ ร่วมกับมาตรการป้องกันส่วนบุคคลและมาตรการทางสาธารณสุขด้วย” นพ.โอภาสกล่าว
นพ.โอภาสกล่าวต่อว่า ในช่วงเทศกาลสงกรานต์นี้จะมีการเดินทางกลับภูมิลําเนาไปพบครอบครัวหรือเดินทางท่องเที่ยวจํานวนมาก ขอย้ําให้ผู้ที่ยังไม่ได้รับวัคซีน หรือได้รับวัคซีนครบ2 เข็มนานเกิน 3 เดือน หรือรับวัคซีน 3 เข็มนานเกิน 4 เดือน ไปรับวัคซีนเข็มกระตุ้นตามกําหนด ช่วยเพิ่มภูมิคุ้มกัน ช่วยป้องกันการติดเชื้อ ที่สําคัญคือช่วยลดความรุนแรงและการเสียชีวิตได้ เป็นการสร้างความปลอดภัยให้แก่ทุกคนในครอบครัว และจะช่วยให้หลังเทศกาลสงกรานต์จํานวนผู้ติดเชื้อ ผู้ป่วยที่มีอาการหนัก และผู้เสียชีวิต ไม่สูงขึ้นได้
************************************** 8 เมษายน 2565
รัฐบาลไทย-ข่าวทำเนียบรัฐบาล-ชาวบ้านดีใจ “ชัยวุฒิ” ทำทันที ปิดท่อ เก็บสายไฟ
วันศุกร์ที่ 1 กรกฎาคม 2565
ชาวบ้านดีใจ “ชัยวุฒิ” ทําทันที ปิดท่อ เก็บสายไฟ
ชาวบ้านดีใจ “ชัยวุฒิ” ทําทันที ปิดท่อ เก็บสายไฟ
หลังจากที่ นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) ลงพื้นที่รับเรื่องร้องเรียนเรื่องสายสื่อสารที่ ถ.วังสิงห์คํา อ.เมือง จ.เชียงใหม่ ล่าสุด ภายหลังการลงพื้นที่ไม่กี่ชั่วโมง ทั้งสายสื่อสารจากที่ห้อยรกรุงรังก็มีการเก็บเรียบร้อยเเละฝาท่อที่เปิดทิ้งไว้จากการดําเนินการเรื่องสายสื่อสาร ก็ถูกโบกปูนปิดอย่างดี โดยบริษัท โทรคมนาคมแห่งชาติ จํากัด (มหาชน) หรือ NT ร่วมกับ การไฟฟ้าส่วนภูมิภาค (กฟภ.) จังหวัดเชียงใหม่ ซึ่งลงพื้นที่บริการประชาชนทันที โดยเมื่อวานมาจัดการโบกปูนปิดท่อ เเละเช้าวันนี้ มาเก็บสายไฟ ที่รกรุงรัง จนเป็นระเบียบเรียบร้อย สร้างความดีใจให้กับชาวบ้านที่มาร้องเรียนเป็นอย่างมาก
โดย นายสุรีย์ ฉอสันเทียะ ชาวบ้านในชุมชนวังสิงห์คํา เจ้าของร้านตะวันสูท ผู้ร้องเรียน ได้โพสต์ผ่านเฟซบุ๊กของตนเองขอบคุณ นายชัยวุฒิ ธนาคมานุสรณ์ รมว.ดิจิทัลเพื่อเศรษฐกิจเเละสังคม โดยระบุว่า "ขอบคุณท่านจากใจ ไม่คิดว่าจะเเก้ปัญหาได้เร็วขนาดนี้ ชาวบ้านวังสิงห์คําทุกคนดีใจมากครับ"
************************
รัฐบาลไทย-ข่าวทำเนียบรัฐบาล-โครงการรถไฟความเร็วสูงไทย-จีน เดินหน้าต่อเนื่อง การก่อสร้างระยะที่1 (กรุงเทพฯ-นครราชสีมา) คืบหน้าตามแผน
วันอาทิตย์ที่ 28 สิงหาคม 2565
โครงการรถไฟความเร็วสูงไทย-จีน เดินหน้าต่อเนื่อง การก่อสร้างระยะที่1 (กรุงเทพฯ-นครราชสีมา) คืบหน้าตามแผน
โครงการรถไฟความเร็วสูงไทย-จีน เดินหน้าต่อเนื่อง การก่อสร้างระยะที่1 (กรุงเทพฯ-นครราชสีมา) คืบหน้าตามแผน ด้าน พรฎ.เวนคืนที่ดินอํานวยความสะดวกเจ้าหน้าที่เข้าจัดเตรียมพื้นที่มีผลบังคับตั้งแต่ 27 ส.ค. 65
วันที่ 28 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลมีโครงการความร่วมมือกับรัฐบาลสาธารณรัฐประชาชนจีน ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพฯ – หนองคาย และการเชื่อมโยงทางรถไฟระหว่างไทย สปป.ลาว และจีน ขณะนี้อยู่ระหว่างการก่อสร้างงานโยธาของโครงการระยะที่1 ช่วงกรุงเทพฯ -นครราชสีมา ระยะทาง 250.77 กม. กระทรวงคมนาคมได้รายงานถึงความคืบหน้าว่าโครงการดําเนินการไปตามแผนงาน
สําหรับการเตรียมพื้นที่ก่อสร้างนั้น เมื่อวันที่ 26 ส.ค. 2565 ราชกิจจานุเบกษาได้ประกาศพระราชกฤษฎีกากําหนดเขตที่ดินที่จะเวนคืน เพื่อเนินการก่อสร้างตามโครงการฯ ระยะที่ 1 ช่วงกรุงเทพฯ – นครราชสีมา โดยมีผลบังคับตั้งแต่วันที่ 27 ส.ค. 2565 เป็นต้นไป มีกําหนดระยะเวลา 4 ปี โดยมีสาระสําคัญให้เจ้าหน้าที่เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ให้การรถไฟแห่งประเทศไทยเป็นเจ้าหน้าที่ในการเวนคืน และให้รัฐมนตรีว่าการกระทรวงคมนาคมรักษาการตามพระราชกฤษฎีกา เป็นกฎหมายอีกหนึ่งฉบับที่แสดงความมุ่งมั่นของรัฐบาลในการขับเคลื่อนความต่อเนื่องของโครงการ
น.ส.ไตรศุลี กล่าวว่า โครงการรถไฟความเร็วสูงไทย-จีน ระยะที่1 ช่วงกรุงเทพฯ-นครราชสีมา ประกอบด้วย 15 สัญญา แยกเป็นงานโยธา 14 สัญญา และงานระบบ 1 สัญญา ตลอดเส้นทางมีทั้งหมด 6 สถานี ได้แก่ สถานีกลางบางซื่อ ดอนเมือง อยุธยา สระบุรี ปากช่อง และนครราชสีมา ระยะทางรวม 250.77 กม. เป็นทางยกระดับ 188.68 กม. คันทางระดับดิน 54.99 กม. และอุโมงค์ บริเวณมวกเหล็กและลําตะคอง 8 กม. มีกําหนดก่อสร้างแล้วเสร็จ ปี 2569
สําหรับความคืบหน้าของงานโยธา 14 สัญญานั้น ดําเนินการก่อสร้างแล้วเสร็จ 1 สัญญา ได้แก่ ช่วงกลางดง-ปางอโศก ระยะทาง 3.5 กม. อยู่ระหว่างการก่อสร้าง 9 สัญญา ได้แก่ ช่วงสีคิ้ว-กุดจิก ระยะทาง 11 กม., งานอุโมงค์มวกเหล็กและลําตะคอง ระยะทาง 12.23 กม., ช่วงบันไดม้า-ลําตะคอง ระยะทาง 26.10 กม., ช่วงลําตะคอง-สีคิ้วและช่วงกุดจิก-โคกกรวด ระยะทาง 37.45 กม., ช่วงโคกกรวด-นครราชสีมา ระยะทาง 12.38 กม., ช่วงดอนเมือง-นวนคร ระยะทาง 21.80 กม., ช่วงนวนคร-บ้านโพ ระยะทาง 23 กม. ช่วงพระแก้ว-สระบุรี ระยะทาง 31.60 กม. และช่วงสระบุรี-แก่งคอย ระยะทาง 12.99 กม.
นอกจากนี้ อยู่ระหว่างเตรียมก่อสร้าง 1 สัญญา ได้แก่ ศูนย์ซ่อมบํารุงเชียงรากน้อย ยังไม่ลงนาม 3 สัญญา ได้แก่ งานโยธาช่วงแก่งคอย-กลางดงและปางอโศก-บันไดม้า ระยะทาง 30.21 กม., ช่วงบางซื่อ-ดอนเมือง ระยะทาง 15.21 กม. และช่วงบ้านโพ-พระแก้ว ระยะทาง 13.30 กม.
ขณะที่โครงการฯ ระยะที่2 ช่วงนครราชสีมา - หนองคาย ระยะทางรวม 357 กม. ได้ออกแบบงานโยธาแล้วเสร็จแล้ว อยู่ระหว่างการพิจารณารายงานผลกระทบต่อสิ่งแวดล้อม(EIA) ส่วนการเชื่อมโยงทางรถไฟระหว่างไทย-สปป.ลาว-จีน ด้วยสะพานข้ามแม่น้ําโขงที่จังหวัดหนองคาย กรมทางหลวง กระทรวงคมนาคม ได้มีการประสานความร่วมมือในรายละเอียดกับทาง สปป.ลาวโดยต่อเนื่อง ซึ่งในช่วงเดือนต.ค.นี้ นายอนุทิน ชาญวีรกูล รองนายกรัฐมนตรีและรมว.สาธารณสุข มีกําหนดจะนําคณะทีมไทยแลนด์ไปเยือน สปป.ลาว พร้อมกับหารือความคืบหน้าโครงการร่วมกัน
รัฐบาลไทย-ข่าวทำเนียบรัฐบาล-​Govt launches websites to provide counseling and assistance on internet crimes against children, child sexual abuse and online sex trafficking
วันพฤหัสบดีที่ 18 สิงหาคม 2565
​Govt launches websites to provide counseling and assistance on internet crimes against children, child sexual abuse and online sex trafficking
​Govt launches websites to provide counseling and assistance on internet crimes against children, child sexual abuse and online sex trafficking
August 16, 2022, at 08.45 hrs, at Santi Maitri Building, Government House, prior to the weekly cabinet meeting, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-cha was presented with a publicity campaign on the launch of the websites: www.help.ticac.org and www.คลิปหลุดทําไง.com to provide counseling and assistance to children and parents on internet crimes against children, and child sexual abuse and online sex trafficking. Participating in the event were Minister of Interior Gen. Anupong Paojinda, Prime Minister’s Secretary General Distat Hotrakitya, and Pol Maj Gen Surachate Hakparn, Assistant Police Commissioner-General and head of Thailand Internet Crimes Against Children Task Force (TICAC).
The website development program is led by Prime Minister's Delivery Unit under the Office of Prime Minister’s Secretary-General, in collaboration with other concerned agencies, such as King Prajadhipok's Institute, The Hug Project, and Family Connection Foundation. It is implemented in accordance with the Government’s policy to suppress online child sexual abuse, which is another form of human trafficking, an issue announced as “National Agenda”. The Criminal Code has also been amended to add Sections 287/1 and 287/2 to criminalize sexual exploitation and abuse of minors. The two websites: www.help.ticac.org and www.คลิปหลุดทําไง.com will later be transferred to TICAC under the authority of the Royal Thai Police’s Centre for the Advocacy of Children, Women, Families and the Suppression of Human Trafficking.
The Prime Minister commended concerned agencies for the program and observed the operation of the websites. He also emphasized that the Government has placed great importance on protection of personal data and privacy rights, as the Personal Data Protection Act (PDPA) has now come into full effect. The public is urged to use their phone wisely and carefully, while concerned agencies must strictly enforce the law on these issues.
The websites: www.help.ticac.org and www.คลิปหลุดทําไง.com will be the channels for filing grievances, whistleblowing, and providing advices to parents and children on child sexual abuse and online sex trafficking, as well as crimes against children, which should eventually lead to suppression and arrest of the culprits.
รัฐบาลไทย-ข่าวทำเนียบรัฐบาล-เตือนคนไทยที่จะเดินทางไปต่างประเทศ ตรวจสอบกฎหมายข้อกำหนด เกี่ยวกับกัญชาประเทศปลายทางโดยละเอียด หากไม่แน่ใจไม่ควรนำติดตัวไปพร้อมการเดินทาง เนื่องจากหลายประเทศยังผิดกฎหมาย
วันพฤหัสบดีที่ 23 มิถุนายน 2565
เตือนคนไทยที่จะเดินทางไปต่างประเทศ ตรวจสอบกฎหมายข้อกําหนด เกี่ยวกับกัญชาประเทศปลายทางโดยละเอียด หากไม่แน่ใจไม่ควรนําติดตัวไปพร้อมการเดินทาง เนื่องจากหลายประเทศยังผิดกฎหมาย
เตือนคนไทยที่จะเดินทางไปต่างประเทศตรวจสอบกฎหมายข้อกําหนดเกี่ยวกับกัญชาประเทศปลายทางโดยละเอียด หากไม่แน่ใจไม่ควรนําติดตัวไปพร้อมการเดินทาง เนื่องจากหลายประเทศยังผิดกฎหมาย
วันที่ 23 มิ.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ประกาศกระทรวงสาธารณสุขได้ปลดกัญชาและกัญชงออกจากบัญชียาเสพติดประเภทที่ 5 ตั้งแต่วันที่ 9 มิ.ย. ​2565 เป็นต้นมาซึ่งมีผลให้ทุกส่วนของต้นกัญชาและกัญชงไม่เป็นยาเสพติดยกเว้นสารสกัดที่มีสาร THC เกิน 0.2% แต่ผลทางกฎหมายดังกล่าวมีผลบังคับเฉพาะในประเทศไทยเท่านั้น
ทั้งนี้ ขอย้ําเตือนกับผู้ที่ใช้ผลิตภัณฑ์ หรือ ยา ที่มีส่วนผสมของกัญชา ตลอดจนมีส่วนต่างๆ ของกัญชา กัญชงในครอบครองที่จะเดินทางไปต่างประเทศให้มีการตรวจสอบกฎหมายของประเทศปลายทางเกี่ยวกับข้อกําหนด การอนุญาต ข้อห้ามโดยละเอียด หากไม่แน่ใจไม่ควรนําทั้งผลิตภัณฑ์ที่มีส่วนผสม หรือส่วนต่างๆของกัญชา กัญชงติดตัวโดยสารไปต่างประเทศ เนื่องจากหลายประเทศกัญชา กัญชง ยังเป็นยาเสพติดและมีบทลงโทษที่รุนแรง
น.ส.ไตรศุลี กล่าวว่า ล่าสุดสถานเอกอัครราชทูตไทย ณ กรุงจาการ์ตา ประเทศอินโดนีเซีย และสถานเอกอัครราชทูต ณ นครโฮจิมินห์ ประเทศเวียดนาม ได้ออกประกาศผ่านเพจเฟซบุ๊คของสถานเอกอัครราชทูตทั้ง 2 แห่งเตือนคนไทยไม่ให้นํากัญชา กัญชง หรือผลิตภัณฑ์ที่มีส่วนประกอบของพืชชนิดดังกล่าวเข้าทั้ง 2 ประเทศ ซึ่งหากฝ่าฝืนมีโทษหนักทั้งปรับ จําคุก และมีโทษสูงสุดถึงประหารชีวิต
ทั้งนี้ รัฐบาลสนับสนุนการใช้ประโยชน์จากกัญชา กัญชง ทางการแพทย์และเพื่อประโยชน์ทางเศรษฐกิจ ไม่สนับสนุนการใช้เพื่อสันทนาการ สูบ หรือเสพ ซึ่งขณะนี้กระทรวงสาธารณสุขได้ออกประกาศควบคุมไม่ให้มีการสูบ ส่งกลิ่นสร้างความเดือดร้อนรําคาญต่อผู้อื่น ตลอดจนประกาศให้กัญชา กัญชงเป็นสมุนไพรควบคุม ห้ามจําหน่ายแก่เยาวชนอายุต่ํากว่า 20ปี สตรีมีครรภ์ หรือสตรีที่กําลังให้นมบุตร ขณะที่หน่วยงานของกระทรวงสาธารณสุข ได้ออกคําแนะนํา คําเตือนเกี่ยวกับการใช้พืชกัญชา กัญชง ที่เหมาะสมโดยต่อเนื่อง
รัฐบาลไทย-ข่าวทำเนียบรัฐบาล-ดีอีเอส หนุนกีฬา ร่วมให้กำลังใจสู้ศึกซีเกมส์ ที่เวียดนาม พ.ค.65 นี้
วันพุธที่ 27 เมษายน 2565
ดีอีเอส หนุนกีฬา ร่วมให้กําลังใจสู้ศึกซีเกมส์ ที่เวียดนาม พ.ค.65 นี้
ดีอีเอส หนุนกีฬา ร่วมให้กําลังใจสู้ศึกซีเกมส์ ที่เวียดนาม พ.ค.65 นี้
เมื่อวันที่ 27 เมษายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ให้การต้อนรับ นายสุทิน บัวตูม ผู้จัดการทีมฟุตซอลทีมชาติไทย พร้อมด้วยคณะนักฟุตซอลทีมชาติไทย ประกอบด้วย กัปตันช้าง กฤษดา วงษ์แก้ว กัปตันฟุตซอลทีมชาติไทย มูฮัมหมัด อุสมานมูซา เนื่องในโอกาสเข้าเยี่ยมคารวะ หลังจากพาทีมชาติไทยคว้าแชมป์ AFF Futsal Championship 2022 รวม ถึงได้ขอกําลังใจเพื่อไปแข่งขันในศึก ซีเกมส์ ที่กําลังจะจัดขึ้นที่เวียดนามในเดือน พ.ค.นี้ โดยมี นายเอกสิทธิ์ คุณานันทกุล เลขานุการ รมว.ดีอีเอส นายปรพล อดิเรกสาร คณะที่ปรึกษา รมว.ดีอีเอส เเละ นายมงคล นฤนาทดํารงค์ คณะที่ปรึกษารมช.ศึกษาธิการ (คุณหญิงกัลยา โสภณพนิช) เข้าร่วมให้การต้อนรับด้วย ณ ห้องรับรอง ชั้น 9 กระทรวงดิจิทัลเพื่อเศรษฐกิจเเละสังคม
************************
รัฐบาลไทย-ข่าวทำเนียบรัฐบาล-กยศ. เผยผลการประเมินคุณธรรมและความโปร่งใส ประจำปี 2564 ได้คะแนน 94.30 อยู่ในระดับ A
วันศุกร์ที่ 27 สิงหาคม 2564
กยศ. เผยผลการประเมินคุณธรรมและความโปร่งใส ประจําปี 2564 ได้คะแนน 94.30 อยู่ในระดับ A
กองทุนเงินให้กู้ยืมเพื่อการศึกษา (กยศ.) ได้รับคะแนนจากการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปี พ.ศ. 2564 อยู่ในเกณฑ์ระดับ A ด้วยคะแนน 94.30
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ได้เปิดเผยว่า “จากการที่สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment หรือ ITA) ประจําปี พ.ศ. 2564 ผลปรากฏว่า กองทุนเงินให้กู้ยืมเพื่อการศึกษา ได้รับ 94.30 คะแนน เพิ่มขึ้นจากปี 2563 ที่ได้รับ 90.18 คะแนน โดยจัดอยู่ในลําดับที่ 3 จากหน่วยงานประเภทกองทุน ซึ่งผลการประเมินดังกล่าวได้วัดจากความคิดเห็นของผู้มีส่วนได้ส่วนเสียทั้งภายในและภายนอกที่มีต่อการดําเนินงานกองทุน การเปิดเผยข้อมูลต่อสาธารณะ ตลอดจนนโยบายการป้องกันการทุจริต โดยกองทุนได้ให้ความสําคัญต่อการกํากับดูแลกิจการที่ดีตามหลักธรรมาภิบาล ดําเนินงานด้วยคุณธรรมและระบบการบริหารจัดการที่โปร่งใส ตรวจสอบได้ ซึ่งเกิดจากความร่วมมือร่วมใจของคณะกรรมการ ผู้บริหาร บุคลากรกองทุน ตลอดจนหน่วยงานองค์กรทุกภาคส่วน และผู้เกี่ยวข้องทุกท่านที่ได้ให้การสนับสนุนการดําเนินงานกองทุนด้วยดีเสมอมา ทั้งนี้ กองทุนจะดําเนินงานภายใต้หลักการกํากับดูแลกิจการที่ดี เพื่อให้การบริหารจัดการเงินทุนหมุนเวียนเป็นไปอย่างยั่งยืน ควบคู่กับภารกิจหลักในการสร้างโอกาสทางการศึกษาให้เยาวชนไทยสืบไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-สป. จัดกิจกรรมปฏิบัติธรรมและบำเพ็ญสาธารณประโยชน์เทิดทูนสถาบันพระมหากษัตริย์ ถวายเป็นพระราชกุศลแด่พระบาทสมเด็จพระวชิรเกล้าเจ้าอยู่หัวและพระบรมวงศานุวงศ์
วันอังคารที่ 21 มิถุนายน 2565
สป. จัดกิจกรรมปฏิบัติธรรมและบําเพ็ญสาธารณประโยชน์เทิดทูนสถาบันพระมหากษัตริย์ ถวายเป็นพระราชกุศลแด่พระบาทสมเด็จพระวชิรเกล้าเจ้าอยู่หัวและพระบรมวงศานุวงศ์
วันนี้ ๒๐ มิถุนายน ๒๕๖๕ เวลา ๑๐.๓๐ น. พลเอก จิรวิทย์ เดชจรัสศรี เจ้ากรมเสมียนตรา ผู้แทนปลัดกระทรวงกลาโหม เป็นประธานในพิธีเปิดกิจกรรมปฏิบัติธรรมและบําเพ็ญสาธารณประโยชน์เทิดทูนสถาบันพระมหากษัตริย์
ถวายเป็นพระราชกุศลแด่ พระบาทสมเด็จพระวชิรเกล้าเจ้าอยู่หัว โดยมีผู้เข้าร่วมปฏิบัติธรรม จํานวน ๘๓ นาย ประกอบด้วยข้าราชการ ลูกจ้าง พนักงานราชการ นขต.สป. พนักงาน อผศ.และครอบครัว ซึ่งในการเข้าร่วมกิจกรรมในครั้งนี้ ผู้ปฏิบัติธรรมจะได้เดินทางไปปฏิบัติธรรมที่ศูนย์ปฏิบัติธรรมธรรมโมลี อ.ปากช่อง จว.นครราชสีมา มีกําหนดระยะเวลา ๕ วัน ตั้งแต่วันที่ ๒๐-๒๔ มิถุนายน ๒๕๖๕
ทั้งนี้ เพื่อถวายเป็นพระราชกุศล และแสดงความจงรักภักดีและแสดงความสํานึกในพระมหากรุณาธิคุณต่อสถาบันพระมหากษัตริย์ โดยผู้ปฏิบัติธรรมจะได้ศึกษาและปฏิบัติธรรมตามหลักคําสอนในพระพุทธศาสนา ตลอดจนเป็นการปลูกจิตสํานึกให้กับกําลังพลทุกระดับในด้านคุณธรรมและจริยธรรมความดีงาม ความถูกต้องให้เป็นหลักธรรมประจําใจ ประพฤติปฏิบัติจนเกิดเป็นนิสัย ซึ่งเป็นสิ่งที่มีประโยชน์ต่อตนเองและหน่วยงาน รวมทั้งนําธรรมะมาใช้ในการทํางานอย่างมีความสุข
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-ครม.อนุมัติ 3.45 หมื่นลบ. ให้ สปสช. จ่ายสถานพยาบาลเป็นค่าบริการสาธารณสุขโควิด-19 ช่วง ธ.ค.64 – ก.พ.65
วันอังคารที่ 15 มีนาคม 2565
ครม.อนุมัติ 3.45 หมื่นลบ. ให้ สปสช. จ่ายสถานพยาบาลเป็นค่าบริการสาธารณสุขโควิด-19 ช่วง ธ.ค.64 – ก.พ.65
ครม.อนุมัติ 3.45 หมื่นลบ. ให้ สปสช. จ่ายสถานพยาบาลเป็นค่าบริการสาธารณสุขโควิด-19 ช่วง ธ.ค.64 – ก.พ.65
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 มีนาคม 2565 ว่า ครม.อนุมัติโครงการค่าบริการสาธารณสุขภายใต้ระบบหลักประกันสุขภาพแห่งชาติปี 2565 รอบที่ 2 วงเงิน 34,528 ล้านบาท ของสํานักงานหลักประกันสุขภาพแห่งชาติ (สปสช.) เพื่อเป็นค่าบริการสาธารณสุขโรคโควิด-19 และบริการอื่นที่เกี่ยวข้องของหน่วยบริการหรือสถานพยาบาลที่ให้บริการแล้วระหว่างเดือนธันวาคม 2564 - กุมภาพันธ์ 2565 โดยใช้งบประมาณจากพระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564 ซึ่งโครงการนี้มีกลุ่มเป้าหมาย คือ ประชาชนทุกคนที่อาศัยอยู่ในไทย หน่วยบริการหรือสถานพยาบาลที่จัดบริการสาธารณสุขทั้งภาครัฐและเอกชนและผู้ให้บริการสาธารณสุขทั่วประเทศ
นอกจากนี้ ที่ประชุมได้มอบหมายให้ สปสช. ประมาณการค่าบริการสาธารณสุขในช่วงเดือนมีนาคม - กันยายน 2565 เพื่อให้สอดคล้องกับหลักเกณฑ์ UCEP Plus และสถานการณ์การแพร่ระบาดของโรคโควิด-19 พร้อมทั้งตรวจสอบเอกสารการเบิกจ่ายค่าบริการสาธารณสุขของหน่วยบริการให้สอดคล้องกับการรักษาพยาบาลผู้ติดเชื้อโควิด-19 ที่เกิดขึ้นจริง และเร่งประชาสัมพันธ์เกี่ยวกับการดําเนินการตามหลักเกณฑ์ UCEP Plus ให้ประชาชนรับรู้และเข้าใจ ซึ่งจะเริ่มบังคับใช้ในวันที่ 16 มีนาคมนี้
---------------------
รัฐบาลไทย-ข่าวทำเนียบรัฐบาล-ดีอีเอส น้อมรำลึกถึงพระมหากรุณาธิคุณของพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวฯ และสมเด็จพระราชปิตุลาบรมพงศาภิมุข เนื่องในวันสื่อสารแห่งชาติ พุทธศักราช ๒๕๖๕
วันพฤหัสบดีที่ 4 สิงหาคม 2565
ดีอีเอส น้อมรําลึกถึงพระมหากรุณาธิคุณของพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวฯ และสมเด็จพระราชปิตุลาบรมพงศาภิมุข เนื่องในวันสื่อสารแห่งชาติ พุทธศักราช ๒๕๖๕
ดีอีเอส น้อมรําลึกถึงพระมหากรุณาธิคุณของพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว จัดพิธีถวายพานพุ่มพระบรมราชานุสาวรีย์ฯ และพระอนุสาวรีย์ สมเด็จพระราชปิตุลาบรมพงศาภิมุข เนื่องในวันสื่อสารแห่งชาติ พุทธศักราช ๒๕๖๕
วันนี้ (4 สิงหาคม 2565) นายทศพล เพ็งส้ม ผู้ช่วยรัฐมนตรีประจํานายกรัฐมนตรี ปฏิบัติหน้าที่ประจํากระทรวงดิจิทัลเพื่อเศรษฐกิจและสังคม เป็นประธานในพิธีถวายพานพุ่มพระบรมราชานุสาวรีย์ พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว เนื่องในวันสื่อสารแห่งชาติ พุทธศักราช 2565 โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นางสาวกรรวี สิทธิชีวภาค ผู้ตรวจราชการกระทรวงฯ และผู้แทนจากหน่วยงานในสังกัด กระทรวงดิจิทัลเพื่อเศรษฐกิจและสังคม เข้าร่วมพิธีด้วย ณ สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ถ.พหลโยธิน กทม.
ทั้งนี้หน่วยงานในสังกัดที่เข้าร่วมพิธี ได้แก่ สํานักงานสถิติแห่งชาติ สํานักงานคณะกรรมการดิจิทัลเพื่อเศรษฐกิจและสังคมแห่งชาติ บริษัท โทรคมนาคมแห่งชาติ จํากัด (มหาชน) บริษัท ไปรษณีย์ไทย จํากัด สํานักงานส่งเสริมเศรษฐกิจดิจิทัล สํานักงานพัฒนาธุรกรรมทางอิเล็กทรอนิกส์ และ กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี เป็นต้น
ผู้ช่วยรัฐมนตรีประจํานายกรัฐมนตรี กล่าวว่า การจัดงานในครั้งนี้ ก็เพื่อรําลึกถึงพระมหากรุณาธิคุณของพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ซึ่งพระองค์ได้ทรงเป็นผู้วางรากฐานด้านการสื่อสารให้กับประเทศไทย ทรงเห็นความสําคัญของการสื่อสาร ว่าเป็นหัวใจสําคัญของการพัฒนาประเทศ เพื่อบําบัดทุกข์ บํารุงสุขแก่ราษฎรในพื้นที่ห่างไกล นับจากวันที่ ๔ สิงหาคม พุทธศักราช ๒๔๒๖ เป็นต้นมา ก็ได้มีการพัฒนาอย่างรวดเร็ว เช่น การนํารถไฟมาสนับสนุนกิจการไปรษณีย์ การนําเครื่องบินมาสนับสนุนการไปรษณีย์ ที่เรียกว่า รอยัลเมล์ และจากการก่อตั้งหน่วยงานดังกล่าว กิจการเทคโนโลยีด้านการสื่อสารของประเทศไทยก็ได้พัฒนาไปอย่างรวดเร็ว และต่อเนื่อง จนเป็นสิ่งจําเป็นและมีความสําคัญสําหรับการใช้ชีวิตของคนไทยในปัจจุบัน ซึ่งการสื่อสารโทรคมนาคมของประเทศไทยได้พัฒนาเจริญก้าวหน้ามาเป็นลําดับจนถึงทุกวันนี้ มีการจัดตั้งหน่วยงานที่เกี่ยวกับกิจการสื่อสารของทางราชการขึ้นอีกหลายหน่วยงาน เช่น กรมประชาสัมพันธ์ บริษัทวิทยุการบินแห่งประเทศไทย จํากัด และองค์การโทรศัพท์
แห่งประเทศไทย เป็นต้น
จากนั้น นายทศพล เพ็งส้ม ผู้ช่วยรัฐมนตรีประจํานายกรัฐมนตรีปฎิบัติหน้าที่ประจํากระทรวงดิจิทัลเพื่อเศรษฐกิจและสังคม เป็นประธานในพิธีถวายพานพุ่มหน้าพระอนุสาวรีย์ สมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เนื่องในวันสื่อสารแห่งชาติ ในการนี้ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ดร.ณัฐพล ณัฏฐสมบูรณ์ รองปลัดกระทรวงฯ และนางสาวกรรวี สิทธิชีวภาค ผู้ตรวจราชการกระทรวงฯ เข้าร่วมพิธีด้วย ณ บริเวณเกาะกลางน้ํา บมจ.โทรคมนาคมแห่งชาติ
**************************
รัฐบาลไทย-ข่าวทำเนียบรัฐบาล-ดีอีเอส พบมือโพสต์ข่าวปลอมเกาะกระแสคริปโต
วันอาทิตย์ที่ 26 ธันวาคม 2564
ดีอีเอส พบมือโพสต์ข่าวปลอมเกาะกระแสคริปโต
ดีอีเอส พบมือโพสต์ข่าวปลอมเกาะกระแสคริปโต
“นพวรรณ”โฆษกดีอีเอสฝ่ายการเมืองเปิด10อันดับข่าวปลอมที่ได้รับความสนใจมากสุดในรอบสัปดาห์พบข่าวปลอมอ้างชื่อกฟผ.เปิดเพจจัดกิจกรรมลุ้นรางวัลเป็นเงินดิจิทัลมาแรงสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่ 17-23 ธ.ค. 64โดยศูนย์ต่อต้านข่าวปลอมมีข้อความที่เข้ามาทั้งสิ้น11,585,499ข้อความจากการคัดกรองมีข้อความที่ต้องดําเนินการตรวจสอบ(Verify)จํานวน245ข้อความรวมเรื่องที่ต้องดําเนินการตรวจสอบ116เรื่องในจํานวนนี้เป็นข่าวเกี่ยวกับโควิด45เรื่อง
ทั้งนี้พบว่าข่าวปลอมที่มีคนสนใจสูงสุด10อันดับได้แก่อันดับ1กฟผ.เปิดเพจใหม่พร้อมจัดกิจกรรมลุ้นเงินรางวัลเป็นสกุลเงินดิจิทัลอันดับ2เสียชีวิตบนทางหลวงขอรับเงินชดเชยจากกรมทางหลวงได้15,000บาทอันดับ3ดื่มน้ําอัดลมผสมเกลือช่วยแก้อาการขาดน้ําจากภาวะท้องเสีpอันดับ4ผลิตภัณฑ์ฟ้าทะลายโจรดีเฮิร์บ(DHerb)เป็นผลิตภัณฑ์ที่ได้รับอนุญาตจากอย.อันดับ5เรื่องส่งข้อความทักทายเป็นรูปหรือภาพเคลื่อนไหวทําให้ถูกขโมยข้อมูลส่วนตัว
อันดับ6ผู้หญิงไม่ควรกินคอลลาเจนเพราะมีสารทําให้เกิดเนื้องอกในร่างกายอันดับ7รัฐบาลปรับเบี้ยยังชีพผู้สูงอายุเพิ่ม2,000บาทอันดับ8ร่างพรบ.กิจการฮัจย์มีผลให้อิสลามเข้าควบคุมกรมการปกครองและกระทรวงมหาดไทยอันดับ9กฟผ.กับปตท.ร่วมกันทําให้ค่าไฟแพงและอันดับ10ภาคใต้เตรียมรับมือพายุดีเปรสชั่นช่วงวันที่19-20ธ.ค.
ทั้งนี้จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้ว54เรื่องโดยเป็นข่าวปลอม/ข่าวบิดเบือนจํานวน12เรื่องส่วนใหญ่เกี่ยวกับเงินเยียวยาเงินช่วยเหลือจากรัฐแจกเงินและกิจกรรมลุ้นเงินรางวัล
“อยากขอความร่วมมือจากประชาชนอย่างต่อเนื่องในการแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**********
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทย กระทรวงคมนาคม จัดกิจกรรม “มีแล้วแบ่งปัน”
วันพฤหัสบดีที่ 24 มิถุนายน 2564
การรถไฟฟ้าขนส่งมวลชนแห่งประเทศไทย กระทรวงคมนาคม จัดกิจกรรม “มีแล้วแบ่งปัน”
เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี
วันที่ 23 มิถุนายน 2564 นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) เป็นประธานการจัดกิจกรรม “มีแล้วแบ่งปัน” เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี โดยนําสิ่งของอุปโภค บริโภคที่จําเป็นต่อการดํารงชีวิตประจําวัน มอบให้แก่ ชุมชนตามแนวสายทางโครงการรถไฟฟ้าสายสีส้ม (ช่วงศูนย์วัฒนธรรมแห่งประเทศไทย – มีนบุรี) จํานวน 2 ชุมชน ได้แก่ ชุมชนบ้านม้าเกาะล่าง จํานวน 191 ครอบครัว และชุมชนเกาะดอน จํานวน 193 ครอบครัว ซึ่งเป็นชุมชนบริเวณสถานีสัมมากร เพื่อบรรเทาความเดือดร้อนของประชาชนในชุมชนจากสถานการณ์การแพร่ระบาดของเชื้อไวรัส COVID-19 โดย รฟม. ได้นําสิ่งของอุปโภค บริโภคไปมอบให้แก่ ประธานชุมชน และอาสาสมัครสาธารณสุข (อสส.) ของชุมชนเพื่อนําไปแจกจ่ายให้แก่ประชาชนในชุมชนต่อไป
รัฐบาลไทย-ข่าวทำเนียบรัฐบาล-รมว.สุชาติ ปลื้ม!! สปส. คว้ารางวัล LINE Thailand Awards 2021 องค์กรรัฐที่สื่อสารกับประชาชนผ่านแพลตฟอร์มไลน์ยอดเยี่ยม ผู้ติดตามเกือบ 11 ล้านคน
วันอังคารที่ 12 เมษายน 2565
รมว.สุชาติ ปลื้ม!! สปส. คว้ารางวัล LINE Thailand Awards 2021 องค์กรรัฐที่สื่อสารกับประชาชนผ่านแพลตฟอร์มไลน์ยอดเยี่ยม ผู้ติดตามเกือบ 11 ล้านคน
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่บริษัท ไลน์ คอมพานี (ประเทศไทย) จํากัด ได้พิจารณาให้สํานักงานประกันสังคม กระทรวงแรงงาน ได้รับรางวัล LINE Thailand Awards 2021 ในกลุ่ม "Best Official Account in Public Sector" จากผลงาน Line Official Account “สํานักงานประกันสังคม @ssothai”ว่า รางวัลดังกล่าวถือเป็นความภาคภูมิใจอย่างมากแก่พี่น้องผู้ใช้แรงงาน โดยเฉพาะผู้ประกันตนในระบบประกันสังคมที่เป็นส่วนสําคัญในการติดตามข้อมูลข่าวสารและช่วยแนะนําบริการให้สํานักงานประกันสังคมได้พัฒนาระบบให้มีประสิทธิภาพและตอบสนองความต้องการของผู้ประกันตนยิ่งขึ้น สําหรับรางวัลในครั้งนี้ สํานักงานประกันสังคม เป็นองค์กรภาครัฐที่สร้างความสําเร็จในการสร้างสรรค์การสื่อสารให้กับประชาชนผ่านแพลตฟอร์ม LINE ประเทศไทย ได้อย่างยอดเยี่ยมแห่งปี 2564 โดยปัจจุบันมีผู้ติดตาม Line Official Account ของสํานักงานประกันสังคมกว่า 10.7 ล้านคน
นายสุชาติ กล่าวต่อว่า กระทรวงแรงงาน สํานักงานประกันสังคม ได้มุ่งมั่นเดินหน้าพัฒนาระบบบริการ e-Service อย่างไม่หยุดยั้ง เพื่อให้พี่น้องผู้ประกันตนมีหลักประกันความมั่นคงในชีวิตและมีคุณภาพชีวิตที่ดีขึ้นตามนโยบายรัฐบาล โดยเน้นระบบบริการที่อํานวยสะดวกสบาย รวดเร็ว ทันสมัย และเข้าถึงได้ง่าย เพื่อให้ทันกับกระแสการเปลี่ยนแปลงของพฤติกรรมการบริโภคข่าวสารในยุคดิจิทัลของประชาชนและผู้ประกันตนมากขึ้น แต่ในขณะเดียวกันก็ได้ปรับปรุงแก้ไขข้อระเบียบกฎหมายต่าง ๆ ให้สอดคล้องกับสถานการณ์ปัจจุบัน รวมทั้งเพิ่มสิทธิประโยชน์ต่าง ๆ ให้สามารถตอบโจทย์ความต้องการของผู้ประกันตนได้อย่างครอบคลุมทุกมิติต่อไป
รัฐบาลไทย-ข่าวทำเนียบรัฐบาล-เช็กเงื่อนไข ลงทะเบียน - ยืนยันรับสิทธิ ‘คนละครึ่ง เฟส 5’ รายใหม่ - รายเดิม ต้องทำอะไรบ้าง?
วันศุกร์ที่ 19 สิงหาคม 2565
เช็กเงื่อนไข ลงทะเบียน - ยืนยันรับสิทธิ ‘คนละครึ่ง เฟส 5’ รายใหม่ - รายเดิม ต้องทําอะไรบ้าง?
.....
พร้อมแล้ว สําหรับโครงการ "คนละครึ่งเฟส 5" ที่เปิดให้ประชาชนที่สนใจเข้าร่วมโครงการฯ สามารถลงทะเบียนได้ในวันนี้ (19 ส.ค. 65) ตั้งแต่เวลา 06.00 น. เป็นต้นไป โดยลงทะเบียนผ่าน 2 ช่องทาง คือ แอปพลิเคชันเป๋าตัง หรือเว็บไซต์ www.คนละครึ่ง .com และเริ่มใช้สิทธิครั้งแรกภายใน 14 วัน หลังจากได้ SMS ยืนยันเข้าร่วมโครงการ
.
เงื่อนไข / คุณสมบัติ ผู้เข้าร่วมโครงการ
-เป็นบุคคลสัญชาติไทยอายุ 18 ปีบริบูรณ์ขึ้นไป
- ไม่เป็นผู้ได้รับสิทธิโครงการบัตรสวัสดิการแห่งรัฐ
-ไม่เป็นผู้ที่ได้รับสิทธิ โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3
.
ส่วนประชาชนผู้ที่เคยใช้สิทธิโครงการคนละครึ่ง เฟส 4 (คนเก่า) สามารถกดยืนยันสิทธิเพื่อเข้าร่วมโครงการ ผ่านแอปพลิเคชัน “เป๋าตัง” และต้องใช้จ่ายครั้งแรกภายในวันที่ 14 ก.ย. 65 เวลา 22.59 น.
.
โครงการฯ นี้ มีจํานวนสิทธิ 26,500,000 สิทธิ โดยรูปแบบโครงการฯ ยังเหมือนเดิม คือ รัฐบาลร่วมสนับสนุนวงเงินค่าอาหาร เครื่องดื่ม สินค้า - บริการทั่วไป และบริการขนส่งสาธารณะ 50% ไม่เกิน 150 บาท/คน/วัน สูงสุดไม่เกิน 800 บาทต่อคน ตลอดโครงการ ตั้งแต่ 1 ก.ย. - 31 ต.ค. 65
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีมอบหมายกระทรวงสาธารณสุขเร่งแก้ไขปัญหาการโอนภารกิจ รพ.สต.ให้ท้องถิ่น รับฟังความเห็นรอบด้าน ดำเนินการตามความพร้อม กำชับช่วงการเปลี่ยนผ่านไม่ให้กระทบการดูแลประชาชน
วันพฤหัสบดีที่ 24 มีนาคม 2565
นายกรัฐมนตรีมอบหมายกระทรวงสาธารณสุขเร่งแก้ไขปัญหาการโอนภารกิจ รพ.สต.ให้ท้องถิ่น รับฟังความเห็นรอบด้าน ดําเนินการตามความพร้อม กําชับช่วงการเปลี่ยนผ่านไม่ให้กระทบการดูแลประชาชน
นายกรัฐมนตรีมอบหมายกระทรวงสาธารณสุขเร่งแก้ไขปัญหาการโอนภารกิจ รพ.สต.ให้ท้องถิ่น รับฟังความเห็นรอบด้าน ดําเนินการตามความพร้อม กําชับช่วงการเปลี่ยนผ่านไม่ให้กระทบการดูแลประชาชนช่วงมีโรคระบาด
วันที่ 24 มี.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากกรณีที่การถ่ายโอนภารกิจโรงพยาบาลส่งเสริมสุขภาพตําบล (รพ.สต.) ให้แก่องค์กรปกครองส่วนท้องถิ่น ซึ่งเป็นการดําเนินการตามพระราชบัญญัติ(พ.ร.บ.) กําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542 ยังล่าช้าเนื่องจากติดปัญหาหลายประการ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายกระทรวงสาธารณสุขเร่งพิจารณาแก้ไขปัญหา เพื่อให้การดําเนินการต่างๆ ยังเป็นไปตามเจตนารมณ์ของกฎหมายที่มุ่งกระจายอํานาจสู่ท้องถิ่น เพิ่มการมีส่วนร่วมของประชาชนในแต่ละพื้นที่ในการกําหนดนโยบายในการดูแลตนเอง
น.ส.ไตรศุลี กล่าวว่า รัฐบาลให้ความสําคัญกับการกระจายอํานาจให้หลายภารกิจโดยเฉพาะที่เกี่ยวกับการดูแลชีวิตความเป็นอยู่ของประชาชนให้ไปอยู่ในความดูแลขององค์กรปกครองส่วนท้องถิ่น ซึ่งส่วนการโอนภารกิจของ รพ.สต. นั้น รัฐบาลได้มีการออกประกาศคณะกรรมการการกระจายอํานาจให้แก่องค์กรปกครองส่วนท้องถิ่น เรื่องหลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตําบล(รพ.สต.) ให้แก่องค์การบริหารส่วนจังหวัด มีผลบังคับมาตั้งแต่วันที่ 19 ต.ค. 2564 เพื่อกําหนดแนวทางการถ่ายโอนภารกิจ ทั้งในด้านงบประมาณ กําลังคน การบริหารจัดการให้มีความชัดเจน และให้ดําเนินการตามความพร้อมของแต่พื้นที่
อย่างไรก็ตาม เมื่อมีข้อกังวลต่อการดําเนินการตามประกาศ ไม่ว่าจะเป็นเรื่องของการตีความกฎหมาย การบริหารงบประมาณและบุคลากร นายกรัฐมนตรีได้มอบหมายให้กระทรวงสาธารณสุขเร่งดําเนินการให้มีความชัดเจน โดยพิจารณาถึงความพร้อมของแต่ละองค์กรปกครองส่วนท้องถิ่น
รวมทั้งให้พิจารณาแนวทางการแยกดําเนินการโอนภารกิจสําหรับจังหวัดที่มีความพร้อมก่อน ซึ่งขณะนี้ก็มี รพ.สต. เกือบ 70 แห่งทั่วประเทศที่ได้โอนภารกิจไปอยู่ในการดูแลของท้องถิ่นแล้ว เพราะหากมีการชะลอการโอนภารกิจทั้งหมดไว้ เนื่องจาก รพ.สต. ส่วนใหญ่ยังไม่พร้อม จะกระทบไปถึง รพ.สต.และท้องถิ่นที่มีความพร้อมไปด้วย
“นายกรัฐมนตรีให้กระทรวงสาธารณสุขรับฟังข้อคิดเห็นของฝ่ายที่มีข้อกังวลไปประกอบการกําหนดแนวทางการโอนภารกิจ รพ.สต. อย่างรอบด้าน โดยยึดประโยชน์ที่จะเกิดกับประชาชนเป็นที่ตั้ง รวมถึงดูแลไม่ให้การเปลี่ยนผ่านกระทบภารกิจการดูแลประชาชนโดยเฉพาะช่วงที่ยังมีการแพร่ระบาดของโควิด-19 เนื่องจาก รพ.สต.เป็นหน่วยพยาบาลที่ใกล้ชิดกับประชาชนมากที่สุด” น.ส.ไตรศุลี กล่าว
----------------------
รัฐบาลไทย-ข่าวทำเนียบรัฐบาล-โฆษกรัฐบาลเผย เจ้าหน้าที่ตำรวจจับกุมชายอิสราเอลติดเชื้อโควิด-19 แล้ว พร้อมนำเข้าสู่ระบบการรักษาตามขั้นตอน “นายกฯ” กำชับ ตช. สธ. ตรวจคัดกรองผู้เกี่ยวข้องใกล้ชิดด้วย ATK
วันพุธที่ 22 ธันวาคม 2564
โฆษกรัฐบาลเผย เจ้าหน้าที่ตํารวจจับกุมชายอิสราเอลติดเชื้อโควิด-19 แล้ว พร้อมนําเข้าสู่ระบบการรักษาตามขั้นตอน “นายกฯ” กําชับ ตช. สธ. ตรวจคัดกรองผู้เกี่ยวข้องใกล้ชิดด้วย ATK
โฆษกรัฐบาลเผย เจ้าหน้าที่ตํารวจจับกุมชายอิสราเอลติดเชื้อโควิด-19 แล้ว พร้อมนําเข้าสู่ระบบการรักษาตามขั้นตอน “นายกฯ” กําชับ ตช. สธ. ตรวจคัดกรองผู้เกี่ยวข้องใกล้ชิดด้วย ATK  เร่งสืบสวนโรค ป้องกันเกิดคลัสเตอร์ใหม่
วันที่ 22 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า กองบัญชาการตํารวจท่องเที่ยว และสถานทูตอิสราเอล ประสานและจับกุมได้แล้ว หลังชายชาวอิสราเอล ที่เดินทางเข้าประเทศไทยในรูปแบบ Test & Go ตรวจคัดกรองแบบ RT-PCR พบว่าติดเชื้อโควิด-19 แต่ปฏิเสธการเข้ารับการรักษา หลบหนีออกจากสถานที่กักตัวในกรุงเทพมหานคร และไปยังพัทยา และจังหวัดสุราษฎร์ธานี ขณะนี้ได้เข้ามอบตัวต่อเจ้าหน้าที่ ขณะนี้ ได้ถูกนําตัวเข้าสู่ระบบขั้นตอนการรักษาที่โรงพยาบาลเกาะสมุย เรียบร้อยแล้ว นายกรัฐมนตรีและรัฐมนตรีว่าการกระทรวงกลาโหม สั่งการให้กระทรวงสาธารณสุข คณะกรรมการโรคติดต่อจังหวัด รวมถึงสํานักงานตํารวจแห่งชาติ เร่งติดตามกลุ่มเสี่ยงที่อาจสัมผัสหรือใกล้ชิดกับผู้ป่วยติดเชื้อโควิด-19 รายดังกล่าว นําตัวสืบสวนโรคด้วย ATK ในเบื้องต้น เพื่อป้องกันไม่ให้เกิดคลัสเตอร์การแพร่ระบาดในหลายพื้นที่ รวมทั้งให้มีการขยายผลเพื่อดําเนินคดีตามกฎหมาย
นายธนกร กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับให้กระทรวงสาธารณสุข สํานักงานตํารวจแห่งชาติ รวมถึงคณะกรรมการโรคติดต่อจังหวัด รวมทั้งกรุงเทพมหานคร เฝ้าระวังพฤติกรรมเสี่ยงของกลุ่มบุคคลต่าง ๆ รวมทั้งเร่งประชาสัมพันธ์ สร้างการรับรู้ทั้งคนไทยและชาวต่างประเทศ ให้ปฏิบัติตามมาตรการสาธารณสุข และคําแนะนําของเจ้าหน้าที่อย่างเข้มงวด นายกรัฐมนตรี ย้ําให้ทุกคนมีความรับผิดชอบทั้งต่อตนเอง ต่อสังคม และต่อส่วนร่วม เพราะการยับยั้งการแพร่ระบาดโควิด-19 ต้องอาศัยทุกคนร่วมมือกัน
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมคณะกรรมการป้องกันและปราบปรามการฟอกเงิน  ครั้งที่ ๖/๒๕๖๔ ผ่านระบบการประชุมทางไกล (Video Conference)
วันศุกร์ที่ 20 สิงหาคม 2564
ปลัดกระทรวงยุติธรรม ประชุมคณะกรรมการป้องกันและปราบปรามการฟอกเงิน ครั้งที่ ๖/๒๕๖๔ ผ่านระบบการประชุมทางไกล (Video Conference)
ปลัดกระทรวงยุติธรรม ประชุมคณะกรรมการป้องกันและปราบปรามการฟอกเงิน ครั้งที่ ๖/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๒๐ สิงหาคม ๒๕๖๔ เวลา ๑๐.๐๐ น. ณ กระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมประชุม คณะกรรมการป้องกันและปราบปรามการฟอกเงิน ครั้งที่ ๖/๒๕๖๔ ผ่านระบบการประชุมทางไกล (Video Conference) โดยมีคณะกรรมการฯ และผู้ที่เกี่ยวข้องเข้าร่วมฯ เพื่อรับทราบการรายงานผลการปฏิบัติงานตามกฎหมายและเรื่องที่สําคัญต่อคณะกรรมการ ปปง. ได้แก่ ๑) รายงานกรณีการสั่งยึดหรืออายัดทรัพย์สินที่เกี่ยวกับการกระทําความผิดตามพระราชบัญญัติป้องกันและปราบปรามการฟอกเงิน พ.ศ. ๒๕๔๒  ๒) การรายงานกรณีสั่งเพิกถอน การยึดหรืออายัดทรัพย์สิน ตามพระราชบัญญัติป้องกันและปราบปรามการฟอกเงิน พ.ศ. ๒๕๔๒ ๓) การดําเนินการของคณะกรรมการธุรกรรม ตามมาตรา ๓๔ (๔) (รายไตรมาส) ๔) รายงานการบริหารจัดการทรัพย์สินและการนําทรัพย์สินที่ศาลสั่งตกเป็นของแผ่นดิน ส่งกระทรวงการคลังและการนําทรัพย์สินส่งคืนเจ้าของหรือผู้มีกรรมสิทธิ์ (รายไตรมาส) ๕) สถิติการรับรายงานการทําธุรกรรม ตามพระราชบัญญัติป้องกันและปราบปรามการฟอกเงิน พ.ศ. ๒๕๔๒ และรายงานผลการวิเคราะห์ธุรกรรมทางการเงิน (รายไตรมาส)และ ๖) รายงานความคืบหน้าผลการขอยกระดับการปฏิบัติตามมาตรฐานสากลด้าน AML / CFT ของประเทศไทย นอกจากนี้ที่ประชุมยังได้พิจารณาร่างพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทําลายล้างสูง (ฉบับที่ .. ) พ.ศ.